Z A P I S N I K
39. sjednice Vijeća Gradske četvrti Sesvete 
održane 28. kolovoza 2020. Plava dvorana.Trg Dragutina Domjanića 6, I kat s početkom u 17,00 sati
[bookmark: _GoBack]
Nazočni članovi Vijeća Gradske četvrti Sesvete:

Petar Bajan, Željko Blažinović, Antun Bošnjaković, Maja Buljubašić, Željko Grbavac, Ivanka Gregoranić, Mira Halapa, Ivan Jakšetić, Jurica Jug, Stjepan Kezerić, Damir Kostanjski, Vladimir Marić, Dražen Markota, Boris Matic, Mladen Šturlić-Tupek, Zlata Trošelj. 

Nazočni radno:
- Stipe Jurić, Nives Polojac - Gradski ured za mjesnu samoupravu, P.O. Sesvete
- Klara Gržin- Gradski ured za strategijsko planiranje i razvoj Grada
- Novela Rimay Ferenčak- Gradski ured za strategijsko planiranje i razvoj Grada
- Luka Krstulović- iz tvrtke Urbanistica d.o.o.

Sjednicu Vijeća Gradske četvrti Sesvete otvara Stjepan Kezerić, predsjednik Vijeća, pozdravlja nazočne članove Vijeća Gradske četvrti, sve radno nazočne, zahvaljuje na odazivu i konstatira da je prisutno 13 članova Vijeća. Dalje navodi da je članovima Vijeća e-poštom poslan zapisnik s 38. sjednice Vijeća. Upitao je imaju li primjedbi na zapisnik.

Članovi Vijeća nemaju primjedbi na zapisnik, te je isti usvojen jednoglasno. 


Predsjednik je potom iznio prijedlog dnevnog reda za 39. sjednice Vijeća Gradske četvrti Sesvete, te predložio izmjenu dnevnog reda na način da se točka pod rednim brojem 3. stavi na prvo mjesto dnevnog reda.
Vijeće je jednoglasno prihvatilo izmjenu dnevnog reda.


Prijedloga i primjedbi na dnevni red nije bilo, te je Vijeće jednoglasno donijelo


DNEVNI RED :

1. Nacrt prijedloga Odluke o donošenju Urbanističkog plana uređenja Staro Brestje – zapad – davanje mišljenja
2. Prijedlog Zaključka o izmjeni financijskog plana Gradske četvrti Sesvete za 2020
3. Prijedlog Zaključka o izmjeni Plana komunalnih aktivnosti Gradske četvrti Sesvete u 2020.
4. Prijedlog Marija Šola za kupnju gradskog zemljišta i ukidanje statusa javnog dobra
5. Razno



/ Ivanka Gregoranić dolazi na sjednicu u 17,03 /


/ Prelazi se na rad po dnevnom redu /

Ad 1)

	Stjepan Kezerić pozvao je gospođu Novelu Rimay Ferenčak pomoćnicu pročelnice da objasni o Urbanističkom plana uređenja Starog Brestje.
	Novela Rimay Ferenčak navodi kako Gradski ured za strategijsko planiranje i razvoj Grada vodi proceduru izrade i donošenja Urbanističkog plana, te su prošle godine započeli plan za Staro Brestje. Kazala je kako gradonačelnik želi da se izmjeni GUP Sesveta. Napravljena je odluka, te su zatražili od ministarstva za zaštitu okoliša studij o procijeni utjecaja na okoliš. Trenutno su u fazi očitovanja nadležnih ureda.

/ Željko Blažinović dolazi na sjednicu u 17,08 /
	
Dražen Markota kazao je da treba prvo izmijeniti GUP centra Sesveta da bi se mogao izmijeniti UPU
	Novela Rimay Ferenčak  odgovorila je da se planira u studenom ove godine pokrenuti izmjena GUP-a Sesveta.
	Dražen Markota navodi da je prostorni plan važan jer 2/3 Sesveta je u prostornom planu, a 1/3 je u GUPU.
	Novela Rimay Ferenčak kazala je o planu izgradnje stambenog naselja u Starom, Brestju. Prostire se na 7ha,  većinom će biti stambena i javna površina sa novim dječjim vrtićem.
	
/ Željko Blažinović dolazi na sjednicu u 17,08 /

Stjepan Kezerić pozvao je g. Luku Krstulovića da iznese detalje o planu izgradnje naselja u Starom Brestju.
	Luka Krstulović kazao je kako je izrađen cjelovito urbanističko rješenje u suradnji sa Gradskim uredom za strategijsko planiranje i razvoj Grada. Sam proces izrade urbanističkog plana bio je složen, jer se trebalo riješiti i priključak sa produženom Branimirovom, sačuvati postojeće stambene zgrade. Izuzev toga najvažniji je novi vrtić  koji će imati 10 odgojnih skup i moći će ići 200 djece. Također je istaknuo gospodarsku namjenu na tri lokacije će biti omogućeni trgovački uslužni centri. Kazao je da će biti i javni park kojeg dijeli potok Čučerska Reka s još jednim pješačkim mostom kako bi se centar mogao povezati ja javnim parkom. Nastojali su i što bogatije osigurati  parkirna mjesta ne samo na vlastitoj građevnoj cestici ,te također unutar javnih prometnici. Izuzev glavnog parka omogućili su da se zadrži postojeće sportsko i dječje igralište.
	Ivan Jakšetić postavio je upit koliko će biti stanova, koja je visina zgrada, te da li će biti  drugih uslužnih objekata i da li je povezano s Kolakovom kako bi se moglo koristiti javnim gradskim prijevozom?
	Luka Krstulović odgovorio je da je plan napravljen tako da je omeđen i produženom Kolakovom ulicom i budućom produženom Branimovom ulicom. Stambene zgrade biti će na 4 etaže u prosijeku 7 do 8 stanova po stambenoj zgradi, te će se osigurati jedno parkirno mjesno pa stanu. Uslužne djelatnosti su svugdje omogućene, ali se trenutno ne mogu detaljno procijeniti.
	Antun Bošnjaković pohvaljuje inicijativu za izgradnju naselju, te je postavio pitanje o dvije markirane parcele koje su prije 30 g. markirane?
	Novela Rimay Ferenčak objašnjava ako je D namjena građevinske zone onda je to javna namjena, te se može samo napraviti sadržaj javne namjene.


Kako nije bilo primjedbi Vijeće je većinom glasova, s 14 glasova „za“, i 1 suzdržana glasa donijelo.

	
Zaključak
O davanju mišljenja nacrta prijedloga Odluke o donošenju Urbanističkog plana uređenja Staro Brestje – zapad

/ Zaključak se prilaže zapisniku sjednice /

/ Ivanka Greguranić otišla sa sjednicu u 17,30/

Novela Rimay Ferenčak obavijestila je kako su pripremljene izmjene PPZG-a za autoceste i željeznice, te nije zastupljeno građevinsko područje. Zakon percipira Prostorni plan Grada Zagreba, koji je  županijskog karaktera, te ne dozvoljava inicijative građana. Također se ne može izmijeniti prostorni plan bez novih lokacija za održivo gospodarenje otpadom.
Ivica Jakšetić je naveo kako je legalizirano cca 10 000 objekata koje se moraju obuhvatiti, te moli hitnu izmjenu prostornog plana kako bih ljudi mogli dograđivati svoje nekretnine.
Novela Rimay Ferenčak prije se mora napraviti plan gospodarenjem otpadom kao i studija utjecaja na okoliš. Trenutno su u fazi pronalaska novih lokacija za gospodarenjem otpadom.
Željko Blažinović rekao je kako nitko nije poduzeo ništa već 20 godina vezano uz izmjenu prostornog plana i GUP-a. Navodi kako se Grad Zagreb jedino može razvijati u Gradskoj četvrti Sesvete, te se mora prvo izmijeniti prostorni plan prvenstveno za Sesvete.


/ Maja Buljubašić dolazi na  sjednicu u 17,40/

	Stjepan Kezerić primijetio je kako se u zadnje 3 godine se puno razgovaralo, a ništa se još nije pokrenulo.
	Novela Rimay Ferenčak odgovara da se treba pokrenuti izgradnja studija da bi se uopće moglo pokrenuti izrada PPZG-a.

Kako nije bilo daljnje rasprave predsjednik je pozdravio gospođu Novelu Rimay Feren sa suradnicima, te je prešao na drugu točku dnevnog reda. 



Ad 2)

Stjepan Kezerić navodi kako se plan mijenja jer se moralo vratiti cca 6.000.000,00 kuna u gradski proračun, te navodi kako su prva točka i druga točka dnevnog reda povezane, te je otvorio  raspravu o Prijedlog Zaključka o izmjeni Plana komunalnih aktivnosti Gradske četvrti Sesvete u 2020. 


Kako nije bilo primjedbi Vijeće je većinom glasova, s 15 glasova „za“, i 1 suzdržana glasa donijelo.


Zaključak 
o izmjeni  financijskog plana Gradske četvrti Sesvete u 2020.

/ Zaključak se prilaže zapisniku sjednice /


Ad 3)
	

Stjepan Kezerić je otvorio raspravu o Prijedlogu Zaključka o izmjeni Plana komunalnih aktivnosti Gradske četvrti Sesvete u 2020.

Kako nije bilo primjedbi Vijeće je većinom glasova, s 15 glasova „za“, i 1 suzdržana glasa donijelo.

Zaključak 
o izmjeni Plana komunalnih aktivnosti Gradske četvrti Sesvete u 2020.

/ Zaključak se prilaže zapisniku sjednice /



Ad 4)

Stjepan Kezerić prelazi na točku po pitanju prijedloga Marija Šola za kupnju gradskog zemljišta i ukidanje statusa javnog dobra. Navodi kako su tu dobili negativno mišljenje Vijeća Mjesnog odbora,  te predlaže da se ponovno razgovora Vijećem Mjesnog odbora Kraljevečki Novaki po tom pitanju jer bi kupnja predmetnog zemljišta zapravo bila dobra za mještane tog područja jer po otkupu zemljišta gospođa Marija Šola kao investitor bi napravila cestu do javne površine i tamo bi se u budućnosti moglo nešto novo i izgraditi. 
Stjepan Kezerić otvorio je raspravu.

Daljnje rasprave nije bilo, te je Vijeće jednoglasno odbilo prijedlog te donijelo

Zaključak 
o donošenju mišljenja o prijedlogu Marija Šola za kupnju gradskog zemljišta i ukidanje statusa javnog dobra


Ad 5)

	Boris Matoic postavio je upit zašto nije  uređen pothodnik u Starom Brestju, te navodi kako nije dobio odgovor vezano za vodovod u ulici Šiletići i također postavlja upit da li je u planu produžetak šetnice uz Vuger potok tj. nastavku iste prema Vugovcu ili Savi.
Stjepan Kezerić odgovorio je da bi svakako trebalo napraviti projekt nastavka šetnice, ali Vijeće Gradske četvrti Sesvete to ne može realizirati svojim trenutnim sredstvima.
Dražem Markota nadovezao se da bi trebali napraviti projekt i da se Grad Zagreb uključi jer ima inicijative građana da se napravi hodočašće do Marije Bistrice.
Vladimir Marić navodi da se pojavio neugodan miris u Sesvetskom Kraljevcu.
Dražen Markota odgovorio je da je upućen vezano za isto, te da je razgovarao sa državnim inspektoratom i da je uputio Vijeće Mjesnog odbora da pošalju dopis Gradskoj četvrti Sesvete.
Damir Kostanjski navodi da Zrinjevac treba dostaviti plan košnje trave Gradske četvrti Sesvete. Također je postavio upit vezano za vrtić u Sesvetskom Kraljevcu
Dražen Markota odgovorio je da je zamjenik pročelnika Gradskog ureda za prostorno uređenje, izgradnju Grada, graditeljstvo, komunalne poslove i promet g. Rendulić preuzeo realizaciju predmetnog projekta i da do kraja ove godine mora biti izrađen troškovnik i pokrenut natječaj za izvođenje radova. Predlaže da se za mjesec dana pozove na sjednicu predstavnik nadležnog ureda vezano za isto. 
	Damir Kostanjski daje prijedlog da se ubuduće prema vijećima mjesnih odbora da uputa da se skupe potpisi građana ukoliko se žele uvoditi nove autobusne linije.
	Željko Blažinović navodi kako je Vugrovec najviše stradao u potresu i da se treba obnoviti crkva župe Vugrovečke, objekt mjesne samouprave, škola, te ambulanta. Smatra da se treba što prije krenuti sa obnovom kako bi se mogao vratiti društveni život.
	Stjepan Kezerić odgovorio je da se treba uključiti Grad Zagreb jer je šteta prevelika za Gradsku četvrt.
	Dražen Markota nadovezao se da treba hitno sazvati sastanak za ambulantu u Vugrovcu.
	


	Daljnje rasprave nije bilo, te je Vijeće završilo s radom u 18,04.

KLASA: 026-02/20-001/172
URBROJ: 251-06-11-12-20-2
Sesvete, 28. kolovoza 2020. 

Zapisnik sastavila:
Nives Polojac								Predsjednik Vijeća
								         Gradske četvrti Sesvete
							                                 
   Stjepan Kezerić 

